Váš list číslo/zo dňa Naše číslo Vybavuje V Hrašnom

 OcUHr-P-1/2021 Mgr. Hučko P 25.11.2021

**Príkaz č.1/2021 starostu obce Hrašné.**

 Vláda SR Uznesením vlády slovenskej republiky vyhlásila na celom území Slovenskej republiky ***núdzový stav na obdobie 90 dní, ktorý začal platiť dnešným dňom 25. novembra 2021.***

 Súčasne Vláda SR schválila ***zákaz vychádzania, ktorý platí každý deň od 05,00 hod. do 01,00 hod. nasledujúceho dňa do odvolania.***

 Podmienky zákazu vychádzania ako i výnimky zo zákazu vychádzania sú uvedené v uznesení vlády SR. Ďalšie opatrenia sú definované vo vyhláškach Úradu verejného zdravotníctva SR.

 Dnešným dňom sa zavádza povinnosť mať prekryté horné dýchacie cesty aspoň rúškom pre žiakov škôl. Zároveň sa stanovuje od pondelka 29.novembra 2021 zavedenie povinného režimu OTP na pracoviskách a v iných priestoroch zamestnávateľa.

 Obmedzenie zákazu vychádzania sa nevzťahuje:

* v čase od 05,00 hod. do 20,00 hod. na cestu do a zo zamestnania, ak osoba nemôže vykonávať prácu z domácnosti a osoba sa preukáže potvrdením zamestnávateľa s určením pracovnej doby a miesta výkonu práce
* na cestu v nevyhnutnom rozsahu na účel obstarania nevyhnutných životných potrieb
* na cestu do miesta poskytnutia zdravotnej starostlivosti vrátane sprevádzania blízkej osoby, vykonanie testu na ochorenie COVID-19 a očkovanie proti ochoreniu COVID-19 a cestu späť
* na pohreb blízkej osoby, uzavretie manželstva, krstu
* na cestu za účelom starostlivosti o blízku osobu, ktorá je na takú starostlivosť odkázaná
* na cestu so psom alebo mačkou do vzdialenosti 500 m od bydliska
* na cestu vycestovania do zahraničia a späť
* na účel pobytu v prírode v rámci okresu
* na cestu žiaka do školského zariadenia a materskej školy-
* na výnimky uvedené v Uznesení vlády SR a Vyhláškach ÚVZ SR

***Na základe hore uvedených skutočností a rokovania krízového štábu obce Hrašné, prikazujem do odvolania z okamžitou platnosťou a ako obec prijímame nasledovné opatrenia:***

1. Všetkých obyvateľov, návštevníkov obce Hrašné, ako aj podnikateľov a osoby, ktoré sa zdržiavajú – nachádzajú na území obce Hrašné, žiadam o dodržiavanie všetkých na území SR platných zákonov, nariadení a príkazov .
2. Žiadam podnikateľov a predstaviteľov podnikateľských subjektov v obci Hrašné o okamžité prijatie opatrení na minimalizáciu rizika šírenia ochorenia naCOVID-19.
3. Zrušenie všetkých verejných, kultúrnych, športových a spoločenských podujatí na území obce Hrašné.
4. Zakazuje sa predstaviteľom všetkých spoločenských, sociálnych a záujmových organizácii organizovať porady, zasadnutia, schôdze a oslavy.
5. Zakazuje sa obyvateľom zúčastniť sa pohrebného obradu bez použitia ochranného rúška – respirátora, zakazuje sa využívanie vnútorných priestorov Domu smútku na kondolovanie a dôrazne upozorňujeme účastníkov pohrebu na dôsledne dodržiavanie prijatých všetkých platných opatrení.
6. Žiadam cirkev o vykonávanie ich činnosti tak, aby sa čo najviac minimalizovala možnosť šírenia ochorenia COVID-19 pri organizovaný cirkevných úkonov.
7. Vykonávať pravidelnú a dôslednú dezinfekciu a hygienickú očistu verejných priestorov a budov v obci Hrašné.
8. Pracovníkom Obecného úradu dôsledne dbať na osobnú hygienu a ochranné opatrenia, vyhýbať sa osobným kontaktom a zabezpečiť pravidelnú dezinfekciu všetkých zariadení a vecí s ktorými prichádza do kontaktu verejnosť.
9. Zabezpečenie dezinfekčných, ochranných a hygienických prostriedkov ako aj zabezpečenie testov a pravidelného testovania na ochorenie COVID-19 v zmysle platných opatrení pre zamestnancov Obecného úradu ( vrátane zamestnancov Materskej škôlky).
10. **Žiadam všetkých občanov, aby od dnešného dňa obmedzili a minimalizovali osobnú návštevu Obecného úradu – vybavovanie úradných záležitostí na nevyhnutné a neodkladné záležitosti a iné – ostatné záležitosti pokiaľ možno riešili telefonický, e-mailom, internetom.**

Za Vaše pochopenie, rešpektovanie opatrení a zodpovednú spoluprácu ďakujem.

 **Starosta obce :**

 **Mgr. Pavel Hučko**